b'\n_START_ARTICLE_\nArpajaiset\n_START_SECTION_\nRahapelit\n_START_PARAGRAPH_\nYksinoikeus rahavoittoja jakaviin arpajaisiin (peleihin) oli vuoden 2016 loppuun annettu kolmelle taholle Raha-automaattiyhdistykselle (raha-automaatti- ja kasinopelit) Veikkaukselle (raha-arvat, lotto sek\xc3\xa4 veikkaus- ja vedonly\xc3\xb6nti) ja Fintotolle (hevospelit). Vuoden 2017 alussa n\xc3\xa4m\xc3\xa4 yhdistyiv\xc3\xa4t yhdeksi rahapeliyritykseksi nimelt\xc3\xa4\xc3\xa4n Veikkaus Oy._NEWLINE_Ahvenanmaan maakunnassa rahapelien toimeenpanosta vastaa \xc3\x85lands Penningautomatf\xc3\xb6rening. Internetiss\xc3\xa4 toimii my\xc3\xb6s rahapelej\xc3\xa4 tarjoavia kansainv\xc3\xa4lisi\xc3\xa4 yhti\xc3\xb6it\xc3\xa4, joilla ei ole toimilupaa Suomessa. N\xc3\xa4ist\xc3\xa4 osa palauttaa pelaajille suuremman osuuden pelatusta rahasta kuin kansalliset toimijat.\n_START_SECTION_\nTavara-arpajaiset\n_START_PARAGRAPH_\nYleishy\xc3\xb6dylliset yhdistykset voivat toimintansa tukemiseksi j\xc3\xa4rjest\xc3\xa4\xc3\xa4 tavara-arpajaisia. Arpajaisia voi j\xc3\xa4rjest\xc3\xa4\xc3\xa4 yhdistyksen j\xc3\xa4sentapahtumissa, yleis\xc3\xb6tilaisuuksissa tai muuten vaan. Jakamalla arvat yhdistyksen j\xc3\xa4senten myyt\xc3\xa4viksi voidaan j\xc3\xa4senille tarjota mielek\xc3\xa4st\xc3\xa4 tekemist\xc3\xa4._NEWLINE_Lupa tavara-arpajaisten toimeenpanemiseen voidaan my\xc3\xb6nt\xc3\xa4\xc3\xa4 kotimaiselle yleishy\xc3\xb6dylliselle yhteis\xc3\xb6lle yleishy\xc3\xb6dyllisen toiminnan rahoittamiseksi. Luvan kihlakunnan alueella toimeenpantaviin arpajaisiin my\xc3\xb6nt\xc3\xa4\xc3\xa4 paikallinen poliisi ja laajempiin arpajaisiin luvan hakijan kotipaikan l\xc3\xa4\xc3\xa4ninhallitus. Tavara-arpajaislupaa haetaan kirjallisesti ja voidaan antaa enint\xc3\xa4\xc3\xa4n kuudeksi kuukaudeksi._NEWLINE_Voittoja tavara-arpajaisissa tulee olla v\xc3\xa4hint\xc3\xa4\xc3\xa4n 35\xc2\xa0% arpojen yhteenlasketusta myyntihinnasta ja pienimm\xc3\xa4n voiton on oltava v\xc3\xa4hint\xc3\xa4\xc3\xa4n yht\xc3\xa4 suuri, kuin arvan hinta.\n_START_SECTION_\nTavara-arpajaiset\n_START_PARAGRAPH_\nTavara-arpajaisia on perinteisesti j\xc3\xa4rjestetty lista-arpojen, reip\xc3\xa4isyarpojen ja raaputusarpojen muodossa. Viime aikoina ovat yleistyneet my\xc3\xb6s puhelin-, tekstiviesti sek\xc3\xa4 internetarpajaiset.\n_START_SECTION_\nPien- ja miniatyyriarpajaiset\n_START_PARAGRAPH_\nArpajaislain mukaan yleishy\xc3\xb6dyllinen yhteis\xc3\xb6 tai s\xc3\xa4\xc3\xa4ti\xc3\xb6 saa toimeenpanna ilman lupaa tavara-arpajaiset (pienarpajaiset), joissa arpojen yhteenlaskettu myyntihinta on enint\xc3\xa4\xc3\xa4n 2000 euroa ja joissa arpojen myynti ja voittojen jako tapahtuu samassa tilaisuudessa._NEWLINE_Koululuokka tai sit\xc3\xa4 vastaava opintoryhm\xc3\xa4 voi opiskelun tai opiskelua tukevan harrastustoiminnan edist\xc3\xa4miseksi toimeenpanna pienarpajaiset, jos arpajaisten toimeenpanoon liittyvist\xc3\xa4 teht\xc3\xa4vist\xc3\xa4 vastaa t\xc3\xa4ysivaltainen henkil\xc3\xb6._NEWLINE_Ty\xc3\xb6yhteis\xc3\xb6 tai vakiintunut harrastusryhm\xc3\xa4 voi ilman lupaa ja tilitysvelvollisuutta toimeenpanna j\xc3\xa4sentens\xc3\xa4 keskuudessa virkistys- tai harrastustoimintansa taikka yleishy\xc3\xb6dyllisen toiminnan edist\xc3\xa4miseksi tavara-arpajaiset (miniatyyriarpajaiset), joissa arpojen yhteenlaskettu arvo ei ylit\xc3\xa4 500 euroa ja joissa arpojen myynti ja voittojen jako tapahtuu samassa tilaisuudessa\n_START_SECTION_\nTavara-voittoautomaatti\n_START_PARAGRAPH_\nTavaravoittoautomaatilla tarkoitetaan peliautomaattia tai -laitetta, josta pelaaja voi voittona saada tavaraa. Tavaravoittoautomaattiluvan voi saada rekister\xc3\xb6ity yhdistys, itsen\xc3\xa4inen s\xc3\xa4\xc3\xa4ti\xc3\xb6 tai muu sellainen yhteis\xc3\xb6, jolla on yleishy\xc3\xb6dyllinen tarkoitus ja jonka kotipaikka on Suomessa._NEWLINE_Lupaa haetaan kirjallisesti toimeenpanopaikan kihlakunnan poliisilaitokselta. Lupa voidaan antaa enint\xc3\xa4\xc3\xa4n yhdeksi vuodeksi.\n_START_SECTION_\nArvauskilpailu\n_START_PARAGRAPH_\nArvauskilpailulla tarkoitetaan tavara-arpajaisia, joihin osallistuvalla on mahdollisuus arvauskohteesta, ei kuitenkaan urheilu- ja muista kilpailuista, tekemiens\xc3\xa4 arvausten perusteella voittaa tavaraa tai tavaraan taikka palveluihin vaihdettavissa olevia lahja- tai ostokortteja._NEWLINE_Arvauskilpailun kohteena saa k\xc3\xa4ytt\xc3\xa4\xc3\xa4 vain ennalta t\xc3\xa4sm\xc3\xa4llisesti ja tarkkarajaisesti m\xc3\xa4\xc3\xa4ritelt\xc3\xa4viss\xc3\xa4 olevaa ilmi\xc3\xb6t\xc3\xa4 tai asiantilaa. Arvauskilpailun oikea vastaus ei saa olla kenenk\xc3\xa4\xc3\xa4n tiedossa arpojen myyntiaikana._NEWLINE_Arvauskilpailusta on teht\xc3\xa4v\xc3\xa4 kirjallinen ilmoitus v\xc3\xa4hint\xc3\xa4\xc3\xa4n viisi p\xc3\xa4iv\xc3\xa4\xc3\xa4 ennen arvauskilpailun toimeenpanon aloittamista joko paikalliselle poliisilaitokselle tai toimeenpanijan kotipaikan l\xc3\xa4\xc3\xa4ninhallitukselle riippuen siit\xc3\xa4 toimeenpannaanko arvauskilpailu yhden kihlakunnan alueella vai laajemmalla alueella.. Arvauskilpailun toimeenpanoaika saa olla enint\xc3\xa4\xc3\xa4n kuusi kuukautta.\n_START_SECTION_\nBingo\n_START_PARAGRAPH_\nBingopelill\xc3\xa4 tarkoitetaan arpajaisia, johon osallistutaan peli\xc3\xa4 varten hyv\xc3\xa4ksytyss\xc3\xa4 paikassa ja jossa voittajia ovat ne, jotka pelin s\xc3\xa4\xc3\xa4nt\xc3\xb6jen mukaisesti ilmaisevat, ett\xc3\xa4 heid\xc3\xa4n pelilipukkeessaan tai muussa sit\xc3\xa4 vastaavassa s\xc3\xa4hk\xc3\xb6isess\xc3\xa4 muodossa olevassa tositteessa on arvotut numerot pelin s\xc3\xa4\xc3\xa4nt\xc3\xb6jen mukaisessa j\xc3\xa4rjestyksess\xc3\xa4 ja jossa voi voittaa tavaraa tai tavaraan taikka palveluihin vaihdettavissa olevia lahja- tai ostokortteja._NEWLINE_Rekister\xc3\xb6ity yhdistys, itsen\xc3\xa4inen s\xc3\xa4\xc3\xa4ti\xc3\xb6 tai muu sellainen yhteis\xc3\xb6, jolla on yleishy\xc3\xb6dyllinen tarkoitus ja jonka kotipaikka on Suomessa, voi saada bingoluvan. Lupaa haetaan kirjallisesti toimeenpanopaikan kihlakunnan poliisilaitokselta. Lupa voidaan antaa enint\xc3\xa4\xc3\xa4n kahdeksi vuodeksi. Suomen lain mukaan bingohalleissa ei saa jakaa palkintona rahaa.\n_START_SECTION_\nArpajaisvero\n_START_PARAGRAPH_\nArpajaisista tulee suorittaa arpajaisveroa (arpajaisverolaki), joka on 1,5\xc2\xa0% myytyjen arpojen yhteisarvosta. Vero tilitet\xc3\xa4\xc3\xa4n kuukausittain. Mik\xc3\xa4li tilitett\xc3\xa4v\xc3\xa4 vero on alle 50 \xe2\x82\xac, sit\xc3\xa4 ei tarvitse suorittaa._NEWLINE_Bingopelien osalta vero on 5\xc2\xa0% jaettujen voittojen yhteenlasketusta arvosta, johon ei lueta uuteen peliin oikeuttavia voittoja sek\xc3\xa4\n_START_SECTION_\nMarkkinointiarpajaiset\n_START_PARAGRAPH_\nArpajaislain s\xc3\xa4\xc3\xa4d\xc3\xb6kset eiv\xc3\xa4t koske lehtien ajanvietekilpailuja, eik\xc3\xa4 tuotteiden ja palveluiden markkinoinnin yhteydess\xc3\xa4 toimeenpantavia markkinointiarpajaisia. Niit\xc3\xa4 kuitenkin koskee arpajaisverolaki. N\xc3\xa4ist\xc3\xa4 kuluttaja-asiamies on antanut erilliset ohjeet. Kes\xc3\xa4kuusta 2011 l\xc3\xa4htien markkinointiarpajaisiin ei ole en\xc3\xa4\xc3\xa4 ollut pakko j\xc3\xa4rjest\xc3\xa4\xc3\xa4 mahdollisuutta osallistua arpajaisiin ilman tuotteen tai palvelun ostamista.'